Aram Saroyan

Aram Saroyan (s. 25. syyskuuta 1943 New York)Aran Saroyan (b. 1943) , The Brautigan Archives. on yhdysvaltalainen runoilija sekä romaani- ja näytelmäkirjailija. Hänet tunnetaan erityisesti minimalistisista runoistaan, kuten yhden sanan pituisesta runosta ”lighght” ja yhden merkin pituisesta runosta, joka koostuu nelijalkaiseksi jatketusta m-kirjaimesta.Kanwar Dinesh Singh, New Explorations In Indian English Poetry, Sarup & Sons, 2004, s. 92–94. Valtaosa hänen tuotannostaan syntyi 1960–1980-luvuilla, mutta vuosisadan vaihteen jälkeen kiinnostus siihen on virinnyt uudelleen. Vuonna 2007 julkaistiin uudelleen useampi hänen runokokoelmansa yhtenä laitoksena nimellä Complete Minimal Poems, joka sai William Carlos Williams -palkinnon. Kristian Blombergin ja Harry Salmenniemen suomentama Happi ja muita minimalistisia runoja sisältää noin kaksi kolmasosaa tuosta teoksesta (Ntamo 2009). Saroyanin yksittäisiä runoja on julkaistu suomennoksina myös Tuli & savu -runouslehdessä.Hakutulos Aram Saroyan , Runotietokanta. Viitattu 8.10.2014. Saroyanin proosateoksiin kuuluu elämäkertateoksia kuten Genesis Angels: The Saga of Lew Welch and the Beat Generation sekä hänen isästään, kirjailija William Saroyanista kertova Last Rites.Aram Saroyan, United States b. 1943, Ubuweb Historical. Vuonna 1985 hän kirjoitti teoksen äidistään Carol Matthausta ja kahdesta muusta näyttelijästä nimeltä Trio: Oona Chaplin, Carol Matthau, Gloria Vanderbilt: Portrait of an Intimate Friendship (Linden Press, Simon & Schuster). Saroyanin runoutta on julkaistu monissa antologioissa ja oppikirjoissa. Saroyan toimi 15 vuotta kirjoittamisen opettajana University of Southern Californiassa.Aram Saroyan Notes at Seventy, granish.com. Saroyanin yksisanainen runo ”lighght” valittiin 1970-luvun alussa antologiaan The American Literary Anthology ja sai muiden valittujen runojen tavoin 500 dollarin apurahan 1960-luvun puolivälissä perustetulta National Endowment for the Arts -virastolta (NEA). Konservatiivipoliitikot kuten senaattori Jesse Helms kritisoivat, ettei yksi väärin kirjoitettu sana ole mikään oikea runo. Myöhemmin runoa ivasi myös presidentti Ronald Reagan pyrkiessään virkaan astuttuaan lakkauttamaan NEA:n.Daly, Ian: You Call That Poetry?! How seven letters managed to freak out an entire nation. poetryfoundation.org, 2007. Aram Saroyan on armenialaissukuisen kirjailija William Saroyanin ja näyttelijä Carol Matthaun poika. Hänen sisarensa oli näyttelijä Lucy Saroyan. Aram Saroyanilla on kaksi tytärtä nimeltään Strawberry ja Cream.Saroyan, Strawberry: Named for a Fruit? Make Juice, The New York Times 30.5.2004. Viitattu 8.10.2014. == Valikoitu bibliografia == ===Runoteoksia=== *In, Bear Press 1965. *Top, Lines 1965. *Works, Lines 1966. *Sled Hill Voices, Goliard Press 1966. *Aram Saroyan, Lines 1967. *Coffee Coffee, 0 to 9 1967. *@1968, Kulchur 1968. *Aram Saroyan, Random House 1968. *Pages, Random House 1969. *Words and Photographs, Big Table Publishing 1970. *The Beatles, Barn Dream Press 1970. *Cloth: An Electric Novel, Big Table 1971. *The Rest, Telegraph Books 1971. *The Bolinas Books, Other 1974. *O My Generation, and Other Poems, Blackberry Books 1976. *Open Field Suite, Backwoods Broadslides 1998. *Day and Night: Bolinas Poems, Black Sparrow Press 1998. *Complete Minimal Poems, Ugly Duckling Presse 2007. *Happi ja muita minimalistisia runoja, ntamo 2009. ISBN 978-952-215-061-5. ===Proosateoksia=== *The Street: An Autobiographical Novel, Bookstore Press 1974. *Marijuana and Me, Bolinas 1974. *Genesis Angels: The Saga of Lew Welch and the Beat Generation, Morrow 1979. *Last Rites: The Death of William Saroyan, Morrow 1982. *Trio: Carol Matthau, Oona Chaplin, Gloria Vanderbilt: Portrait of an Intimate Friendship, Linden Press / Simon & Schuster 1985. *The Romantic (romaani), McGraw 1988. *Friends in the World: The Education of a Writer (muistelmateos), Coffee House Press 1992. *Artists in Trouble: New Stories, Black Sparrow Press 2001. *Starting Out in the Sixties: Selected Essays, Talisman House 2001. ===Näytelmiä=== *Pollen Count *Landslide *Hollywood Night *The Laws of Light: Pasternak, Akhmatova, and the Mandelstams under StalinPractice 2 2012. *The Evening Hour *Artie Shaw Talking (sooloperformanssi) *A Tender Mind: The Life and Times of Lew Welch, Beat Poet (sooloperformanssi).Aram Saroyan, encyclopedia.com *At the Beach House, toteutettu Los Angelesissa 2005.At the Beach House, variety.com 2005.Events, Aram Saroyan. ==Lähteet== Luokka:Yhdysvaltalaiset näytelmäkirjailijat Luokka:Yhdysvaltalaiset runoilijat Luokka:Vuonna 1943 syntyneet Luokka:Amerikanarmenialaiset Luokka:Amerikanjuutalaiset Luokka:Elävät henkilöt